ai4bharat/Pralekha huggingface dataset:
మంత్రిమండలి
ఈ ప్రతిపాదన జమ్ము & కశ్మీర్ పునర్ వ్యవస్థీకరణ చట్టం, 2019 లోని సెక్షన్ 3 యొక్క నిబంధనల ను అమలు పరచడం లో తలెత్తిన ఇబ్బంది ని సమాప్తం చేయడం కోసం భారత రాష్ట్రపతి జారీ చేసిన ఉత్తరువు కు ఎక్స్-పోస్ట్ ఫ్యాక్టో ఆమోదాన్ని తెలిపిన మంత్రిమండలి
భారత ప్రభుత్వ  నియమాలు, 1961 కి చెందిన నియమం- 12 లో భాగం గా జమ్ము & కశ్మీర్ పునర్ వ్యవస్థీకరణ చట్టం, 2019 లోని సెక్షన్ 3 యొక్క నిబంధనల ను అమలు పరచడం లో తలెత్తిన ఇబ్బంది ని సమాప్తం చేయడం కోసం భారత రాష్ట్రపతి జమ్ము & కశ్మీర్ పునర్ వ్యవస్థీకరణ చట్టం, 2019 లోని సెక్షన్ 103 ప్రకారం జారీ చేసిన ఉత్తరువు కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదాన్ని తెలిపింది.
నోటిఫికేశన్ ను జారీ చేయడం వల్ల జమ్ము మరియు కశ్మీర్ కేంద్ర పాలిత ప్రాంతం లో మరియు లద్దాఖ్ కేంద్ర పాలిత ప్రాంతం లో కొన్ని చట్టాల అమలు లో నిబంధనల ను వర్తింపచేసే సందర్భం లో ఇబ్బందులు సమాప్తమవుతాయి.
(
ప్రధాన మంత్రి కార్యాలయం
యుఎన్ఐటిఎఆర్ కు కృతజ్ఞత లు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ యుఎన్ ఇన్స్టిట్యూట్ ఫార్ ట్రైనింగ్ ఎండ్ రిసర్చ్  కు కృతజ్ఞత లను వ్యక్తం చేశారు. అసాంక్రామిక వ్యాధుల కారణం గా సంభవించే మరణాల ను తగ్గించే దిశ లో భారతదేశం సాధించిన విశేష ప్రగతి ని యుఎన్ఐటిఎఆర్ ప్రశంసించింది.
‘‘అసాంక్రామిక వ్యాధుల ను నివారించడానికి, స్వాస్థ్య సంరక్షణ కు ఉద్దేశించిన కార్యక్రమాల అమలు లో భారతదేశం చురుకు గా పని చేస్తూ ముందువరుస లో నిలచింది. భారతదేశం ప్రయత్నాల కు అభినందనలను తెలిపినందుకు యుఎన్ఐటిఎఆర్ కు ఇవే నా కృతజ్ఞత లు. మనమంతా కలసి మన ఈ గ్రహాన్ని పూర్తి గా ఆరోగ్యదాయకమైందిగా తీర్చి దిద్దవలసి ఉంది’’ అని ఒక ట్వీట్ లో ప్రధాన మంత్రి పేర్కొన్నారు.
ఆర్థిక మంత్రిత్వ శాఖ
'వొడాఫోన్ ఇంటర్నేషనల్ హోల్డింగ్ బీవీ'లో మధ్యవర్తిత్వ కేసు తీర్పును అధ్యయనం చేయనున్న కేంద్ర ప్రభుత్వం
'వొడాఫోన్ ఇంటర్నేషనల్ హోల్డింగ్ బీవీ' మధ్యవర్తిత్వ కేసులో భారత ప్రభుత్వానికి వ్యతిరేకంగా తీర్పు వచ్చిందన్న సమాచారం తెలిసిందని కేంద్ర ఆర్థిక మంత్రిత్వ శాఖ వెల్లడించింది. న్యాయవాదులతో సంప్రదించి, ఆ తీర్పులోని అన్ని అంశాలను ప్రభుత్వం క్షుణ్నంగా అధ్యయనం చేస్తుందని తెలిపింది. ఆ సంప్రదింపుల తర్వాత ప్రభుత్వం అన్ని అవకాశాలను పరిశీలించి, తగిన వేదిక వద్ద చట్టపరమైన ప్రత్యామ్నాయలతో తదుపరి చర్యలపై నిర్ణయం తీసుకుంటుందని ఆర్థిక మంత్రిత్వ శాఖ ప్రకటించింది.
ఆయుష్
పిసిఐఎం&హెచ్ ఇ-ఆఫీస్ & ఆన్లైన్ పోర్టల్ను ప్రారంభించిన కేంద్ర ఆయుష్ మంత్రి శ్రీ సర్బానంద సోనోవాల్
ప్రపంచవ్యాప్తంగా ఉన్న భాగస్వాములకు ఫార్మాకోపియా మోనోగ్రాఫ్లను అవాంతరాలు లేకుండా అందుబాటులోకి తేవడాన్ని ఆన్లైన్ పోర్టల్ ప్రోత్సహిస్తుంది
కేంద్ర ఆయుష్, ఓడరేవులు, షిప్పింగ్, జలమార్గాల శాఖల మంత్రి శ్రీ సర్బానంద సోనోవాల్ ఘజియాబాద్లోని ఫార్మాకొపియా కమిషన్ ఫర్ ఇండియన్ మెడిసిన్ & హోమియోపతి ను సందర్శించి, పిసిఐఎం&హెచ్ ఇ- ఆఫీస్ పోర్టల్ను, ఆన్లైన్ పోర్టల్ను ప్రారంభించారు. ఔషధ కోశ వ్యాసాలను, ఏకవిషయిక రచనల సాఫ్ట్ కాపీలను విక్రయించేందుకు ఆన్లైన్ పోర్టల్ ను ఉద్దేశించారు..
మంత్రి ఫార్మకోగ్నసీ , ఫైటో కెమిస్ట్రీ , మైక్రోబయాలజీ  ప్రయోగశాలలను, మూలికా వనాన్ని, ఎఎస్యు& హెచ్ ఔషధాల ముడి ఔషధ కోశాగారాన్నితనిఖీ చేశారు.
ఆయుష్ మంత్రిత్వ శాఖ ఆధ్వర్యంలోనిఫార్మాకోపోయియా కమిషన్ ఫర్ ఇండియన్ మెడిసన్ & హోమియోపతి  ఆయుర్వేద, సిద్ధ, యునాని, హోమియోపతి  ఔషధాల ప్రమాణీకరణ, నాణ్యతా నియంత్రణలో చురుకుగా నిమగ్నమై, ఔషధ కోశం రూపంలో ప్రమాణాలను ప్రచురిస్తోంది.
ఎఎస్యు&హెచ్ ఔషధాల నాణ్యతను నిర్వహించడంలో పిసిఐఎం&హెచ్ ప్రశంసనీయమైన రీతిలో పని చేస్తోందని శ్రీ సర్బానంద సోనోవాల్ తన ఉపన్యాసంలో ప్రస్తావించారు. పిసిఐఎం&హెచ్లో విద్వత్తుగల శాస్త్రవేత్తల బృందం, సాంకేతిక సిబ్బంది పట్ల ఆయన హర్షాన్ని వ్యక్తం చేశారు. యోగాను ప్రపంచవ్యాప్తంగా అందరూ ఆమోదించారని, జీవనశైలి వ్యాధుల నిర్వహణలో, వ్యాధులను నివారించడంలో యోగ సాధన తోడ్పడుతుందని ఆయన పేర్కొన్నారు.
మంత్రి పిసిఐఎం&హెచ్ సందర్శన సందర్భంగా ఆయుష్ మంత్రిత్వ శాఖ సలహాదారు  డాక్టర్ కౌస్తుభ ఉపాధ్యాయ, పిసిఐఎం&హెచ్ డైరెక్టర్ డాక్టర్ రమణ్ మోహన్ సింగ్ కూడా ఉన్నారు.
పిసిఐఎం&హెచ్ ఇ-ఆఫీస్ పోర్టల్ను, ఆన్లైన్ పోర్టల్ను కూడా శ్రీ సర్బానంద సోనోవాల్ ప్రారంభించారు. ఫార్మకోపియల్ మోనోగ్రాఫ్ల సాఫ్ట్ కాపీలను ఆన్లైన్ పోర్టల్ను విక్రయిస్తుంది. ప్రపంచవ్యాప్తంగా ఉన్న భాగస్వాములకు ఫార్మకోపియా మోనోగ్రాఫ్లు ఎటువంటి అవాంతరాలు లేకుండా అందుబాటులోకి తేవడాన్ని ఆన్లైన్ పోర్టల్ ప్రోత్సహిస్తుంది.
పిసిఐఎం&హెచ్ మాసపత్రిక  కూడా మంత్రి విడుదల చేశారు. పిసిఐఎం&హెచ్ చేపట్టే కార్యకలాపాలను వెలుగులోకి తేవడమే కాక, ఎఎస్ఎయు&హెచ్ మందుల నాణ్యత నియంత్రణ, ప్రమాణీకరణ క్షేత్రంలో వస్తున్న నూతన పరిణామాల గురించి భాగస్వాములను న్యూస్లెటర్ తాజా పరుస్తుంది.
ప్రధాన మంత్రి కార్యాలయం
ప్రధానమంత్రి మరియు జర్మనీ ఫెడరల్ ఛాన్సెలర్ మధ్య టెలిఫోన్ సంభాషణ
ప్రధానమంత్రి నరేంద్రమోదీ ఈ రోజు జర్మనీ ఛాన్సెలర్ గౌరవనీయురాలు డాక్టర్ ఏంజెలా మెర్కెల్ తో టెలిఫోన్ లో మాట్లాడారు.
ప్రస్తుతం నెలకొన్న కోవిడ్-19 మహమ్మారి గురించీ, తమ తమ దేశాల్లో దాని పరిస్థితి గురించీ, ఆరోగ్య సంక్షోభాన్ని ఎదుర్కోవడంలో అంతర్జాతీయ సహకారం ప్రాముఖ్యత గురించీ ఇరువురు నాయకులు చర్చించారు.
కరోనా వ్యాప్తి చెందుతున్న ఈ సమయంలో మందులు, వైద్య పరికరాల కొరత పై తమ అభిప్రాయాలు ఒకరికొకరు తెలియజేసుకున్నారు. ఈ విషయంలో సహకరించుకోడానికి మార్గాలను అన్వేషించాలని అంగీకరించాయి.
ఆధునిక చరిత్రలో ఈ కోవిడ్-19 మహమ్మారి ఒక ముఖ్యమైన మలుపు అన్న ప్రధానమంత్రి వ్యాఖ్యతో జర్మన్ ఛాన్సలర్ ఏకీభవించారు. మొత్తం మానవాళి భాగస్వామ్య ప్రయోజనం పై దృష్టి కేంద్రీకరించి, కొత్త ప్రపంచీకరణ విధానాన్ని రూపొందించడానికి ఇది ఒక అవకాశాన్ని కల్పిస్తుందని ఇద్దరు నాయకులు అంగీకరించారు.
ప్రపంచ ప్రజలకు సాధారణ యోగా వ్యాయామాలను వ్యాప్తి చేయడానికి ఇటీవల భారత్ చేపట్టిన కార్యక్రమాల గురించీ, రోగ నిరోధక శక్తిని పెంపొందించే ఆయుర్వేద నివారణల గురించీ, ప్రధానమంత్రి, గౌరవనీయులైన ఛాన్సలర్ కు తెలియజేశారు.
మానసిక, శారీరిక ఆరోగ్యాన్ని పెంచడానికి, ముఖ్యంగా ప్రస్తుత లాక్ డౌన్ పరిస్థితుల్లో ఇటువంటి పద్ధతులు, విధానాలు చాలా ప్రయోజకరంగా ఉంటాయని ఛాన్సలర్ అంగీకరించారు.
ఆర్థిక మంత్రిత్వ శాఖ
ఆర్థిక స్థిరత, అభివృద్ధి మండలి 23వ సమావేశానికి అధ్యక్షత వహించిన ఆర్థిక మంత్రి నిర్మలా సీతారామన్
వీడియో కాన్ఫరెన్స్ ద్వారా మంగళవారం జరిగిన ఆర్థిక స్థిరత, అభివృద్ది మండలి  23 సమావేశానికి కేంద్ర ఆర్థిక, కార్పొరేట్ వ్యవహారాల మంత్రి నిర్మలా సీతారామన్ అధ్యక్షత వహించారు.
ఈ సమావేశానికి దృశ్య మాధ్యమం ద్వారా కేంద్ర ఆర్థిక, కార్పొరేట్ వ్యవహారాల శాఖ సహాయ మంత్రి అనురాగ్ సింగ్ ఠాకూర్, ఆర్థిక కార్యదర్శి డాక్టర్ అజయ్ భూషణ్ పాండే, ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వ శాఖ కార్యదర్శి అజయ్ ప్రకాష్ సాహ్నే, ఆర్థిక సేవల శాఖ కార్యదర్శి దేబాశిష్ పాండే, కార్పరేట్ వ్యవహారాల శాఖ కార్యదర్శి  తుహిన్ కాంత పాండే, ఆర్థిక వ్యవహారాల శాఖ కార్యదర్శి తరుణ్ బజాజ్, రిజర్వ్ బ్యాంక్ ఆఫ్ ఇండియా శక్తికంఠ్ దాస్, ప్రధాన ఆర్థిక సలహాదారు కృష్ణమూర్తి వి. సుబ్రమణియన్, సెక్యూరిటీస్ అండ్ ఎక్స్చేంజ్ బోర్డ్ ఆఫ్ ఇండియా చైర్ పర్సన్ అజయ్ త్యాగి, ఇన్సూరెన్్స రెగ్యులేటరీ అండ్ డెవలప్మెంట్ అథారిటీ ఆఫ్ ఇండియా చైర్ పర్సన్ సుభాష్ చంద్ర కుంతియా, పెన్షన్ ఫండ్ రెగ్యులేటరీ అండ్ డెవలప్మెంట్ అథారిటీ చైర్పర్సన్ సుప్రతిమ్ బంద్యోపాధ్యాయ్, ఇన్సాల్వెన్సీ అండ్ బ్యాంక్ రప్ట్సీ బోర్్డ ఆఫ్ ఇండియా చైర్పర్సన్ డాక్టర్ ఎం. ఎస్. సాహూ, అంతర్జాతీయ ఆర్థిక సేవల కేంద్రాల అథారిటీ చైర్మన్ ఇంజేటి శ్రీనివాస్, ఆర్థిక రంగ నియంత్రణ, భారత ప్రభుత్వ సీనియర్ అధికారులు పాల్గొన్నారు.
సమావేశం ప్రధానంగా స్థూల ఆర్థిక అభివృద్ధి, ఆర్థిక స్థిరత్వ సమస్యల  ను, దుర్బలత్వానికి సంబంధించిన సమస్యలపై ప్రత్యేక దృష్టితో సమీక్షించి, భారత ప్రభుత్వం, ఆర్థిక రంగ నియంత్రణ అథారిటీలు తీసుకున్న విధానపరమైన చర్యలు, 2020-21 రెండవ త్రైమాసికానికి సంబంధించి జిడిపి సంకోచాన్ని తగ్గించడం ప్రతిఫలించినట్టుగా వేగవంతమై ఆర్థిక పునరుద్ధరణ జరిగేలా బలోపేతం చేశాయని సమావేశం పేర్కొంది. ఆర్థిక రంగం పుంజుకుందని, గతంలో పేర్కన్నదానికన్నా వేగవంతంగా కోలుకునే మార్గంలో ఉంటుంది. ఆర్థిక రంగం వేగవంతమైన నిజ ఆర్థిక వృద్ధిని పుంజుకునేలా, స్థూల ఆర్థిక లక్ష్యాలను ఆర్థిక స్థిరత్వాన్ని కొనసాగిస్తూనే సాధించడానికి నిరంతర మద్దతు ఇచ్చేందుకు అవసరమైన చర్యలపై చర్చ నిర్వహించారు. ఆర్బిఐ, ఇతర రెగ్యులేటర్లు సమర్పించిన బడ్జెట్ ప్రతిపాదనలను కూడా కౌన్సిల్ చర్చించింది.
దీర్ఘ, మధ్యకాలిక ఆర్థిక బలహీనతలను బహిరంగపరచగల ఆర్థిక పరిస్థితులపై ప్రభుత్వం, రెగ్యులేటర్లందరూ కూడా నిరంతర అప్రమత్తతతో ఉండాలని కూడా నిర్ణయించారు.
కాంట్రాక్టుల ఆధారంగా లండన్ ఇంటర్ బ్యాంక్ ఆఫర్ రేట్  సాఫీ పరివర్తనలో ఉన్న సవాళ్ళను మండలి చర్చించడమే కాక, ఈ వ్యవహారంలో సంబంధిత వ్యవస్థ, శాఖ భాగస్వాములను కలుపుకుని బహుముఖ వ్యూహం అవసరమని పేర్కొంది.
అలాగేచ ఆర్ బిఐ గవర్నర్ అధ్యక్షతన ఎఫ్ ఎస్డిసి సబ్ కమిటీ చేపట్టిన కార్యకలాపాలు, ఇంతకముందు ఎఫ్ ఎస్ డిసి నిర్ణయాలపై సభ్యులు తీసుకున్న చర్యలను చర్చించింది.
నౌకారవాణా మంత్రిత్వ శాఖ
దేశంలో ఓడరేవులు మరియు షిప్పింగ్ కేంద్రాలతో పాటు వివిధ ఆర్థిక మండలాలకు బహుళ మోడల్ కనెక్టివిటీ మౌలిక సదుపాయాల అభివృద్ధిని సులభతరం చేయడం లక్ష్యంగా పెట్టుకున్న పిఎం గతి శక్తి నేషనల్ మాస్టర్ ప్లాన్
పిఎం గతి శక్తి నేషనల్ మాస్టర్ ప్లాన్  అనేది మల్టీమోడల్ కనెక్టివిటీ, లాజిస్టిక్స్ సామర్థ్యాన్ని మెరుగుపరచడానికి మరియు అంతరాయాలను తగ్గించడంపై దృష్టి సారించడంతో పాటు ప్రజలు మరియు వస్తువులకు సంబంధించి అవాంతరాలు లేని తరలింపు కోసం క్లిష్టమైన మౌలిక సదుపాయాల అంతరాలను పరిష్కరించడానికి సంబంధిత మంత్రిత్వ శాఖలు/డిపార్ట్మెంట్లలో సమగ్ర మరియు సమగ్ర ప్రణాళిక కోసం పరివర్తనాత్మక విధానం. అంతే కాకుండా ప్రాజెక్టులను సకాలంలో పూర్తి చేసేలా భరోసా కల్పిస్తుంది.
ఓడరేవులు మరియు షిప్పింగ్ రంగంతో సహా వివిధ ఆర్థిక మండలాలకు బహుళ మోడల్ కనెక్టివిటీ మౌలిక సదుపాయాల అభివృద్ధిని సులభతరం చేయడం ఎన్ఎంపి లక్ష్యంగా పెట్టుకుంది. పీఎం గతి శక్తి చొరవ కింద ఇప్పటివరకు పోర్ట్స్ మరియు షిప్పింగ్కు సంబంధించి రూ.60,872 కోట్ల విలువైన 101 ప్రాజెక్ట్లను గుర్తించడం జరిగింది. వీటిలో రూ.4,423 కోట్లతో 13 ప్రాజెక్టులు పూర్తి చేశారు. ఓడరేవులు మరియు షిప్పింగ్ రంగానికి సంబంధించిన ప్రాజెక్టుల రాష్ట్రవారీ జాబితా జతచేయబడింది.
మౌలిక వసతుల కల్పనకు రాష్ట్రాల మూలధన వ్యయం కోసం ఆర్థిక మంత్రిత్వ శాఖ "2022-23 మూలధన పెట్టుబడులకు రాష్ట్రాలకు ప్రత్యేక సహాయ పథకం" రెండో దశను  వ్యయ శాఖ రూపొందించింది.సున్నా వడ్డీ రేటుతో దీర్ఘకాలిక రుణాలుగా రాష్ట్రాల మధ్య పంపిణీకి రూ.5000 కోట్లు అదనపు కేటాయింపు మంజూరు చేయబడింది.
నౌకాశ్రయాలు, షిప్పింగ్ మరియు జలమార్గాల మంత్రిత్వ శాఖ వ్యాపార సౌలభ్యం కోసం వివిధ కార్యక్రమాలను చేపట్టింది. మోడల్ రాయితీ ఒప్పందం, రాయితీదారులకు సౌలభ్యం, కొత్త టారిఫ్ మార్గదర్శకాలు మొదలైన ప్రోత్సాహకాలు జారీ చేయబడ్డాయి. ఇవి ప్రధాన పోర్టులలో పోర్ట్ పనితీరును మెరుగుపరచడానికి వీలు కల్పిస్తాయి. ఏదేమైనప్పటికీ పిఎం గతి శక్తి కింద అధిక పనితీరు కనబరిచే ఏ పోర్ట్కు అదనపు ప్రోత్సాహకాలను అందించడానికి ఉద్దేశించిన అంశం లేదు.
విద్యుత్తు మంత్రిత్వ శాఖ
ఆర్ఈసీ అనుబంధ సంస్థ సీపీడీసీఎఆర్ఈల్ 'కల్లం ట్రాన్స్మిషన్ లిమిటెడ్', ప్రాజెక్ట్ ఎస్పీవీని ఇండిగ్రిడ్ 1 లిమిటెడ్ మరియు ఇండిగ్రిడ్ 2 లిమిటెడ్ కన్సార్టియంకు అప్పగింత
విద్యుత్ మంత్రిత్వ శాఖ ఆధ్వర్యంలోని ఎన్బీఎఫ్సీ నవరత్న సీపీఎస్యు అయిన ఆర్ఈసీ లిమిటెడ్ పూర్తిస్థాయి అనుబంధ సంస్థ 'ఆర్ఈసీ పవర్ డెవలప్మెంట్ అండ్ కన్సల్టెన్సీ లిమిటెడ్'  దేశంలో ట్రాన్స్మిషన్ ప్రాజెక్ట్ నిర్మాణం కోసం రూపొందించిన ప్రాజెక్ట్ నిర్దిష్ట ఎస్పీవీ  ఇండిగ్రిడ్ 1 లిమిటెడ్, ఇండిగ్రిడ్ 2 లిమిటెడ్ కన్సార్టియంకు అప్పగించింది. 'మహారాష్ట్రలోని ఉస్మానాబాద్ ప్రాంతంలో  ఉన్న ఆర్ఈ ప్రాజెక్ట్ల నుండి ఇండిగ్రిడ్ -1 లిమిటెడ్ మరియు ఇండిగ్రిడ్ 2 లిమిటెడ్ యొక్క కన్సార్టియంకు విద్యుత్ తరలింపు ట్రాన్స్మిషన్ సిస్టమ్ నిమిత్తం కోసం 2021 డిసెంబర్ 28వ తేదీని దీనిని అప్పంగించారు. భారత ప్రభుత్వ విద్యుత్ మంత్రిత్వ శాఖ ఇంటర్-స్టేట్ ట్రాన్స్మిషన్ ప్రాజెక్ట్ల నిమిత్తం ఇండిగ్రిడ్ -1 లిమిటెడ్, ఇండిగ్రిడ్-2 లిమిటెడ్ కన్సార్టియం విజయవంతమైన బిడ్డర్గా నిలిచింది. బిడ్ ప్రాసెస్ కోఆర్డినేటర్గా ఆర్ఈసీపీడీసీఎల్ నిలిచింది. ఆర్ఈసీపీడీసీఎల్ సీఈఓ శ్రీ ఆర్. లక్ష్మణన్, జాయింట్ సీఈఓ టీఎస్సీ బోస్లు ఎస్పీవీని ఇండిగ్రిడ్ 1 లిమిటెడ్ సంస్థకు చెందిన శ్రీ బిగ్యాన్ పారిజాకు, ఇండిగ్రిడ్ 2 లిమిటెడ్కు చెందిన శ్రీ ఆదిత్య కిస్లేకు అప్పగించారు. భారత ప్రభుత్వ విద్యుత్ మంత్రిత్వ శాఖ నోటిఫై చేసిన స్టాండర్డ్ బిడ్డింగ్ డాక్యుమెంట్లు మరియు మార్గదర్శకాలకు అనుగుణంగా ట్రాన్స్మిషన్ డెవలపర్ల ఎంపిక కోసం టారిఫ్ బేస్డ్ కాంపిటేటివ్ బిడ్డింగ్  ప్రక్రియ ద్వారా విజయవంతమైన బిడ్డర్ ఎంపిక జరిగింది. ఈ పనిలో కల్లం వద్ద 400/220 కేవీ సబ్-స్టేషన్ మరియు 400 కేవీ డబుల్ సర్క్యూట్ పార్లి - పూణే ట్రాన్స్మిషన్ లైన్ యొక్క ఎల్ఐఎల్ఓ ఏర్పాటు తదితర పనులు ఉన్నాయి. 18 నెలల్లో ప్రాజెక్టు పూర్తి చేయాలని లక్ష్యంగా పెట్టుకున్నారు.
ఆర్ఈసీ లిమిటెడ్ గురించి: ఆర్ఈసీ లిమిటెడ్ అనేది భారతదేశం అంతటా విద్యత్ రంగం ఫైనాన్సింగ్ మరియు అభివృద్ధిపై దృష్టి సారించిన నవరత్న ఎన్బీఎఫ్సీ సంస్థ. 1969లో స్థాపించబడిన ఆర్ఈసీ లిమిటెడ్ సంస్థ తన కార్యకలాపాల ప్రాంతంలో యాభై సంవత్సరాల సేవను పూర్తి చేసుకుంది. ఇది రాష్ట్ర విద్యుత్ బోర్డులు, రాష్ట్ర ప్రభుత్వాలు, కేంద్ర/రాష్ట్ర విద్యుత్తు వినియోగ సంస్థలు, స్వతంత్ర విద్యుత్ ఉత్పత్తిదారులు, గ్రామీణ విద్యుత్ సహకార సంఘాలు, ప్రైవేట్ రంగ వినియోగాలకు కూడా ఆర్థిక సహాయాన్ని అందిస్తుంది. దీని వ్యాపార కార్యకలాపాలు పూర్తి పవర్ సెక్టార్ వాల్యూ చైన్లో ఫైనాన్సింగ్ ప్రాజెక్ట్లను కలిగి ఉంటాయి; వివిధ రకాల ప్రాజెక్ట్లలో జనరేషన్, ట్రాన్స్మిషన్, డిస్ట్రిబ్యూషన్ మరియు రెన్యూవబుల్ ఎనర్జీ విభాగాలు ఉన్నాయి. ఆర్ఈసీ యొక్క నిధులు భారతదేశంలోని ప్రతి నాలుగో బల్బును ప్రకాశింపజేస్తూ తన సేవలను అందిస్తోంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
నావిగేషన్ మద్దతును అందించే యాప్కు అవసరమైన రిసీవర్ మాడ్యూల్స్ అభివృద్ధి , ఉత్పత్తికి టిడిబి మద్దతు
భారతదేశం , దాని చుట్టుపక్కల 1,500 కి.మీల దూరం వరకు నావిగేషన్ సపోర్టును అందించే ఏడు ఉపగ్రహాల కూటమి కోసం ఇస్రో అభివృద్ధి చేసిన నావిక్  కు అవసరమైన రిసీవర్ మాడ్యూళ్లను భారతదేశం త్వరలో అభివృద్ధి చేయనుంది. ప్రధానమంత్రి దార్శనికతకు అనుగుణంగా . జిపిఎస్ కు అవసరమయ్యే సాంకేతికతను మరింత ముందుకుతీసుకుపోవడం అనేది ఎలక్ట్రానిక్స్ సిస్టమ్ డిజైన్ ,తయారీలో భారతదేశాన్ని గ్లోబల్ హబ్గా మార్చడంలో ఒక ముఖ్యమైన అడుగుగా చెప్పవచ్చు. ఇందుకు సంబంధించి ,భారతప్రభుత్వ డిపార్టమెంట్ ఆఫ్ సైన్స్ టెక్నాలజీ కి చెందిన టెక్నాలజీ డవలప్మెంట్ బోర్డు హైదరాబాదుకు చెందిన మంజీరా డిజిటల్ సిస్టమ్ ప్రైవేట్ లిమిటెడ్  కు ఆర్ధిక సహాయాన్ని ప్రకటించింది. ఇది డిజిటల్ సిగ్నల్ ప్రాసెసింగ్, పరిశోధన, అభివృద్ధి కంపెనీ.
ఇది నావ్ ఐసి యాప్కు అవసరమైన రిసీవర్ మాడ్యూళ్లను పెద్దమొత్తంలో తయారు చేయడం, మంచి పనితీరు గల కంప్యూటింగ్ కోసం ,తదుపరి తరం కంప్యూటింగ్ వ్యవస్థలను రూపొందించడం లక్ష్యంగా పెట్టుకుంది. ఇది వ్యూహాత్మక ప్రాముఖ్యత , ఆర్థిక స్వావలంబన రంగాలలో భారతదేశ సాంకేతిక విజ్ఞాన రంగ నాయకత్వాన్ని స్థాపించడంలో సహాయపడుతుంది.
ఈ కంపెనీ పెటెంటెడ్ యూనివర్సల్ మల్టీ ఫంక్షనల్ యాక్సిలరేటర్ ని ఉపయోగించి బేస్బ్యాండ్ ప్రాసెసర్కు రూపకల్పన చేసింద. ఈ యుఎంఎను జనిరిక్ డిజిటల్ సిగ్నల్ ప్రాసెసింగ్  అప్లికేషన్లలో అంటే సర్వర్ యాక్సిలరేషన్, ఎడ్జ్ కంప్యూటింగ్, నోడ్ కంప్యూటింగ్, కంప్యూటర్ విజన్, సిగ్నల్ ప్రాసెసింగ్ లో ఉపయోగించవచ్చు.
స్టార్టప్లు , ఎం.ఎస్.ఎం.ఇలు , లేదా పేరున్న కంపెనీలైన టెక్నాలజీ కంపెనీల పురోగతిలోటిడిబి కీలక పాత్ర వహిస్తోంది.సెమీ కండక్టర్లు, గ్రీన్ హైడ్రోజన్, రక్షణ, ఎయిరోస్పేస్, తదితర రంగాలకు సంబంధించి అధునాతన సాంకేతిక పరిజ్ఞానం విషయంలో సవాళ్లను ఎదుర్కొనేందుకు టిడిబి సిద్ధంగా ఉన్నట్టు టిడిబి కార్యదర్శి, ఐపి, టిఎఎఫ్ ఎస్ శ్రీ రాజేష్ కుమార్ పాఠక్ తెలిపారు.
ప్రస్తుత సమయంలో టిడిబి సహాయం సరైన సమయంలో సరైన సహాయం గా చెప్పుకోవచ్చు. దేశీయ ఉత్పత్తులను వాణిజ్యపరంగా ముందుకు తీసుకువెళ్లే కృషి ని వేగవంతం చేసేందుకు ఇది ఎంతగానో ఉపకరిస్తుందని కంపెనీ సిఇఒ డాక్టర్ వేణు కందాడై అన్నారు.., తాము, మంజీరా లో ఇలాంటి ఎన్నో చిప్లను డిజైన్ చేయడంతో పాటు అభివృద్ధి చేస్తామని చెప్పారు . ఎలక్ట్రానిక్స్ చిప్ డిజైన్, అభివృద్ధిలో స్వావలంబన సాధనకు ప్రభుత్వానికి ఇది ఎంతగానో తోడ్పడనుందని ఆయన అన్నారు.
(Visitor Counter : 154
సాంఘిక న్యాయం, మరియు సాధికారత మంత్రిత్వ శాఖ
జూన్ 27న హెలెన్ కెల్లర్ జయంతోత్సవాల నిర్వహణ
ప్రతి ఏడాదీ జూన్ 27న హెల్లెన్ కెల్లర్ జయంతి సందర్భంగా హెలెన్ కెల్లర్ దినోత్సవాన్ని జరుపుకుంటారు. హెలెన్ కెల్లర్ అంధురాలు, బధిరురాలు అయినప్పటికీ, ఆమె జీవితాన్ని పట్టుదలతో జీవించి, తన లక్ష్యాలను సాధించారు.
ఆమె ప్రముఖ రచయిత్రిగా మారి, అనేక పుస్తకాలను ప్రచురించి, అమెరికన్ ఫౌండేషన్ ఫర్ ది బ్లైండ్ను స్థాపించి, వైకల్యాలు కలిగిన వ్యక్తుల పక్షాన నిలబడి సేవలందించింది. శాస్త్ర, సాంకేతికతలలో పురోగతి కారణంగా, అంధ, బధిర వ్యక్తులు కూడా సంపూర్ణమైన, ఫలవంతమైన జీవితాన్ని గడపగలుగుతున్నారు. హెలెన్ కెల్లెర్స్ డే సందర్భంగా వైకల్యాలు కలిగిన వ్యక్తులకు మద్దతు కల్పించడంలో, వారికి అనువైన ఇవ్వడంలో సాధించిన పురోగతిని మనం గుర్తించవచ్చు. ప్రతి ఒక్కరిలోనూ సామర్ధ్యం ఉంటుందని, సమాజానికి వారు ఎంతో దోహదం చేయగలరనే విషయాన్ని ఇది గుర్తు చేస్తుంది.
కేంద్ర సామాజిక న్యాయం, సాధికారత మంత్రిత్వ శాఖ పరిధిలోని వికలాంగుల సాధికారత విభాగం  హెలెన్ కెల్లర్ విజయాలను పట్టి చూపి, వాటాదారులకు ముఖ్యంగా దివ్యాంగులకు స్ఫూర్తినిచ్చే లక్ష్యంతో దేశంలోని దివ్యాంగ వ్యక్తుల అభివృద్ధి అజెండాను అమలు చేసే నోడల్ సంస్థ. భారతదేశ వ్యాప్తంగా 50 ప్రదేశాలలో తమ అనుబంధ సంస్థలతో కలిసి వివిధ కార్యక్రమాలను నిర్వహించడం ద్వారా విభాగం 27 జూన్ 2023న హెలెన్ కెల్లెర్స్ డేను జరుపుకుంది.
అవగాహన కల్పించే కార్యక్రమాలు, సెమినార్లు & వర్క్షాపులు, సంస్థ కమ్యూనిటీ రేడియో స్టేషన్ 91.2 ఎన్ఐవిహెచ్ హెలో డూన్ ద్వారా ఆడియో, వీడియో కార్యక్రమాలు, వెబినార్లు, క్రీడా కార్యక్రమాలు, క్విజ్ పోటీలను కూడా 27 జూన్ 2023న హెలెన్ కెల్లర్స్ డే సందర్భంగా దేశవ్యాప్తంగా నిర్వహించారు.
ఆర్థిక మంత్రిత్వ శాఖ
పశ్చిమ బెంగాల్ లో సోదాలు నిర్వహించిన ఆదాయం పన్ను శాఖ
టిఎంటి బార్ల ఉత్పత్తి, నిర్మాణ సామాగ్రి తయారీ తదితర రంగాల్లో కార్యకలాపాలు నిర్వహిస్తున్న కోల్కతాకు చెందిన ఒక ప్రముఖ గ్రూప్పై ఆదాయం పన్ను శాఖ అధికారులు దాడులు చేసి సోదాలు నిర్వహిస్తోంది. డిసెంబర్ ఒకటవ తేదీన ఆదాయం పన్ను శాఖ అధికారులు ఏకకాలంలో పశ్చిమ బెంగాల్ , ఒడిశా లోని దాదాపు 20 ప్రాంతాల్లో దాడులు చేసి సోదాలు నిర్వహించారు.
వివిధ పద్దతులను అనుసరించి సంస్థ పన్ను ఎగవేత కార్యక్రమాలకు పాల్పడిందని అధికారులు గుర్తించారు. లెక్కల్లో చూపకుండా భారీ మొత్తంలో జరిగిన నగదు చెల్లింపులు, లెక్కల్లో చూపని భారీ అమ్మకాలు, కొనుగోళ్లు, ఉత్పత్తిని తక్కువ చేసి చూపడం లాంటి చట్ట వ్యతిరేక కార్యకపాలకు సంస్థ పాల్పడిందని అధికారులు గుర్తించారు. వీటికి సంబంధించి పత్రాలు, డిజిటల్ సమాచారాన్ని అధికారులు గుర్తించి స్వాధీనం చేసుకున్నారు. సంస్థ అనేక షెల్ కంపెనీలను, కాగితాలకు పరిమితమైన మరికొన్ని కంపెనీలను సృష్టించి వాటి ద్వారా అక్రమ పద్ధతుల్లో కార్యకలాపాలను సాగించిందని స్వాధీనం చేసుకున్న పత్రాలను విశ్లేషించిన అధికారులు ప్రాథమిక నిర్ధారణకు వచ్చారు. . ఈ షెల్ సంస్థలు మూలధనం/హామీ లేని రుణాల ముసుగులో లెక్కల్లో చూపని నగదును సంస్థ ఖాతా పుస్తకాల్లోకి మళ్లించినట్లు గుర్తించారు. అక్రమ విధానాలను అనుసరించినట్టు సంస్థలో కీలక బాధ్యతలు నిర్వహిస్తున్న ఒక వ్యక్తి అధికారుల ఎదుట అంగీకరించారు.
ఆదాయం పన్ను శాఖ అధికారులు లెక్కల్లో చూపని 75 లక్షల రూపాయల నగదు, 2.26 కోట్ల రూపాయల విలువ చేసే ఆభరణాలను అధికారులు స్వాధీనం చేసుకున్నారు. కొన్ని బ్యాంకు లాకర్లను కూడా అధికారులు గుర్తించారు. ఈ లాకర్లను అధికారులు స్వాధీనం చేసుకున్నారు. అధికారులు నిర్వహించి దాడులు, సోదాల్లో లెక్కల్లో చూపని దాదాపు 100 కోట్ల రూపాయల ఆదాయం వెలుగులోకి వచ్చింది.
కేసులో అధికారులు విచారణ కొనసాగిస్తున్నారు.
(Visitor Counter : 100
ఆరోగ్య, కుటుంబ సంక్షేమ మంత్రిత్వ శాఖ
118.44 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 76.58 లక్షలకు పైగా డోసులు నిర్వహణ
98.33 శాతానికి చేరిన రికవరీ రేటు
గత 24 గంటల్లో 9,283 కొత్త కేసులు నమోదు
దేశవ్యాప్త క్రియాశీల కేసుల సంఖ్య 1,11,481
వారపు పాజిటివిటీ రేటు  గత 61 రోజులుగా 2 శాతం కంటే తక్కువ
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 76,58,203 డోసులతో కలిపి, 118.44 కోట్ల డోసులను  టీకా కార్యక్రమం అధిగమించింది. 1,22,71,257 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,82,725
|
|
రెండో డోసు
|
|
94,26,512
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,76,833
|
|
రెండో డోసు
|
|
1,63,60,597
|
|
18-44 ఏళ్ల వారు
|
|
మొదటి డోసు
|
|
44,66,37,552
|
|
రెండో డోసు
|
|
19,89,48,841
|
|
45-59 ఏళ్ల వారు
|
|
మొదటి డోసు
|
|
18,17,64,052
|
|
రెండో డోసు
|
|
11,33,02,934
|
|
60 ఏళ్లు పైబడినవారు
|
|
మొదటి డోసు
|
|
11,38,31,778
|
|
రెండో డోసు
|
|
7,53,91,749
|
|
మొత్తం
|
|
1,18,44,23,573
గత 24 గంటల్లో 10,949 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,39,57,698 కు పెరిగింది.
దేశవ్యాప్త రికవరీ రేటు 98.33 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 150వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 9,283 కొత్త కేసులు నమోదయ్యాయి.
క్రియాశీల కేసులు 2 లక్షల కంటే తక్కువగా, 1,11,481 వద్ద ఉన్నాయి. పాజిటివ్ కేసుల శాతం కూడా  2020 మార్చి నుంచి కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,57,697 పరీక్షలు చేశారు. దేశవ్యాప్తంగా ఇప్పటివరకు 63.47 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.93 శాతంగా ఉంది. గత 61 రోజులుగా 2 శాతం కంటే తక్కువగా నమోదవుతోంది. రోజువారీ పాజిటివిటీ రేటు 0.80 శాతంగా ఉంది. రోజువారీ పాజిటివిటీ రేటు గత 51 రోజులుగా 2 శాతం కంటే తక్కువగా, 86 రోజులుగా 3 శాతం కంటే తక్కువగా నమోదవుతోంది.
పౌర విమానయాన మంత్రిత్వ శాఖ
దేశీయ ఎయిర్లైన్స్ ద్వారా ప్రయాణించే ప్రయాణీకులు వార్షిక వృద్ధి 36.10% మరియు నెలవారీ వృద్ధి 15.24% నమోదు
దేశీయ విమానయాన సంస్థలు జనవరి-మే 2023లో 636.07 లక్షల మంది ప్రయాణికులను రవాణా చేశాయి.
ఏప్రిల్'23తో పోలిస్తే మే'23లో మొత్తం ప్రయాణీకుల వృద్ధి 3.26 లక్షలు  పెరిగింది.
ఇండిగో, విస్తారా మరియు ఎయిర్ ఏషియా జనవరి-మే'2023లో తమ మార్కెట్ షేర్లో పెరుగుదలను నమోదు చేశాయి
దేశంలోని పౌర విమానయాన రంగం అద్భుతమైన వృద్ధిని సాధించింది. దేశీయంగా విమానయాన సంస్థల్లో ప్రయాణించే ప్రయాణీకుల సంఖ్య గణనీయంగా పెరుగుతోంది. వివిధ దేశీయ విమానయాన సంస్థలు అందించిన ట్రాఫిక్ డేటా ఆధారంగా జనవరి-మే 2023లో ప్రయాణీకుల సంఖ్య 636.07 లక్షల మైలురాయిని చేరుకుంది. ఇది జనవరి-మే 2022 సంవత్సరంతో పోల్చితే 36.10% గణనీయమైన వార్షిక వృద్ధి రేటును ప్రతిబింబిస్తుంది. ఆ సమయంలో ప్రయాణీకుల సంఖ్య 467.37 లక్షలు.
2022,మే నెలలో ప్రయాణీకుల సంఖ్య 114.67 లక్షలు కాగా అది 2023 మేలో 132.41 లక్షలకు పెరిగింది. నెలవారీ వృద్ధిని 15.24% నమోదు చేసింది. సురక్షితమైన, సమర్థవంతమైన మరియు కస్టమర్-కేంద్రీకృత విమానయాన పర్యావరణ వ్యవస్థను పెంపొందించడంలో విమానయాన సంస్థలు, విమానాశ్రయాలు మరియు పౌర విమానయాన మంత్రిత్వ శాఖ యొక్క సమిష్టి కృషికి ఈ స్థిరమైన వృద్ధి నిదర్శనం.
ఏప్రిల్ 23తో పోలిస్తే మే 2023లో మొత్తం ప్రయాణీకుల సంఖ్య 3.26 లక్షలు  పెరిగింది.
ప్రయాణీకుల సంఖ్యలో గణనీయమైన పెరుగుదల భారతదేశ విమానయాన రంగ బలం మరియు మన్నికను ప్రదర్శిస్తుంది. కనెక్టివిటీని మెరుగుపరచడానికి మరియు మన దేశ పౌరులకు సౌకర్యవంతమైన ప్రయాణ ఎంపికలను అందించడానికి నిరంతర కృషి జరుగుతోంది. జనవరి-మే 2023 మధ్యకాలంలో 636.07 లక్షల మంది ప్రయాణీకుల అధిక లోడ్ ఫ్యాక్టర్ విమాన రవాణాకు పెరుగుతున్న డిమాండ్ను సూచిస్తుంది, ఇది విమానయాన పరిశ్రమ యొక్క అనుకూలమైన దిశను చాటిచెబుతోంది.
అలాగే మే 2019 కంటే మే 2023లో ఫిర్యాదుల సంఖ్య తగ్గింది. మే 2019లో షెడ్యూల్ చేయబడిన దేశీయ విమానయాన సంస్థలకు మొత్తం 746 ప్రయాణీకులకు సంబంధించిన ఫిర్యాదులు అందాయి. అయితే, మే 2023లో షెడ్యూల్ చేయబడిన దేశీయ విమానయాన సంస్థలకు మొత్తం 556 ప్రయాణీకులకు సంబంధించిన ఫిర్యాదులు అందాయి.
కేంద్ర పౌర విమానయాన మరియు ఉక్కుశాఖ మంత్రి శ్రీ జ్యోతిరాదిత్య ఎం.సింధియా ప్రకారం “విమానయాన రంగం వృద్ధిని ప్రోత్సహించడంలో మరియు భారతదేశాన్ని ప్రముఖ ప్రపంచ విమానయాన కేంద్రంగా స్థాపించడంలో వాటాదారులందరి సహకార ప్రయత్నాలు కీలక పాత్ర పోషించాయి. దేశీయ విమానయాన పరిశ్రమ యొక్క స్థిరమైన విస్తరణ మరియు ప్రాంతీయ విమానయాన సంస్థల పుట్టుక మన ఆర్థిక వ్యవస్థను బలోపేతం చేస్తున్నాయి. దేశం అంతటా ప్రజలను కలుపుతున్నాయి మరియు ఉడాన్ పథకం ద్వారా చివరి మైలు కనెక్టివిటీకి భరోసా ఇస్తున్నాయి. భద్రత, సామర్థ్యం మరియు ప్రయాణీకుల సంతృప్తి అత్యున్నత ప్రమాణాలను నిర్ధారిస్తూనే, విమానయాన పరిశ్రమ అభివృద్ధి చెందడానికి మరియు స్థిరమైన వృద్ధిని ప్రోత్సహించడానికి అనుకూలమైన వాతావరణాన్ని పెంపొందించడానికి మంత్రిత్వ శాఖ కట్టుబడి ఉంది"
ఈ సాధన అనేది పరిశ్రమ యొక్క సంపూర్ణమైన ప్రణాళిక, కార్యాచరణ ప్రభావం మరియు క్రియాశీలక చర్యల ఫలితం. కొవిడ్-19 మహమ్మారి తరువాత విమానయాన సంస్థలు మెరుగైన విమాన సేవలతో పాటు ప్రయాణీకులకు సున్నితమైన మరియు అవాంతరాలు లేని ప్రయాణ అనుభవాలను అందించడం ద్వారా స్థితిస్థాపకతను ప్రదర్శించాయి.
ప్రధాన మంత్రి కార్యాలయం
స్పెయిన్ ప్రధాని శ్రీ పెడ్రో సాంచెజ్ తో టెలిఫోన్ లో మాట్లాడిన ప్రధాన మంత్రి శ్రీ నరేంద్ర మోదీ
పరస్పర హితం ముడిపడ్డ అనేక ద్వైపాక్షిక మరియు అంతర్జాతీయ విషయాలపై చర్చించిన నేత లు; రక్షణ రంగం, ఆర్థిక రంగం మరియు వాణిజ్య రంగం లలో సహకారం పెరుగుతూ ఉండడం పై సమీక్ష జరిపారు
డిజిటల్ ఇన్ ఫ్రాస్ట్రక్చర్, జలవాయు సంబంధి కార్యాచరణ, స్వచ్ఛ శక్తి వైపునకు మళ్లడం మరియు నిలకడతనం తో కూడిన అభివృద్ధి వంటి రంగాల లో సహకరించుకోవడాని కి వారు సమ్మతి ని వ్యక్తం చేశారు
జి20 కోసం భారతదేశం ప్రాధాన్యాల ను స్పెయిన్ ప్రధాని కి వివరించిన ప్రధాన మంత్రి; జి20 కి భారతదేశం అధ్యక్ష బాధ్యతల ను నిర్వర్తించే క్రమం లో చేపట్టబోయే కార్యక్రమాల కు పూర్తి సమర్ధన ను ప్రకటించిన ప్రధాని శ్రీ పెడ్రో సాంచెజ్
స్పెయిన్ ప్రధాని శ్రీ పెడ్రో సాంచెజ్ తో ప్రధాన మంత్రి శ్రీ నరేంద్ర మోదీ ఈ రోజు న టెలిఫోన్ ద్వారా మాట్లాడారు.
నేత లు ఇరువురు పరస్పర హితం ముడిపడ్డ అనేక ద్వైపాక్షిక అంశాల ను గురించి మరియు అంతర్జాతీయ అంశాల ను గురించి చర్చించారు. ప్రస్తుతం అమలవుతున్నటువంటి ద్వైపాక్షిక కార్యక్రమాల ను వారు సమీక్షించారు. ఇటీవల జరిగిన ఉన్నత స్థాయి ఆదాన ప్రదానం, రక్షణ రంగం లో, ఆర్థిక రంగం లో మరియు వాణిజ్య రంగం లో సహకారం పెరుగుతూ ఉండడం పట్ల వారు సంతృప్తి ని వ్యక్తం చేశారు. డిజిటల్ ఇన్ ఫ్రాస్ట్రక్చర్, జలవాయు సంబంధి కార్యాచరణ, స్వచ్ఛ శక్తి వైపున కు మళ్లడం మరియు నిలకడతనం తో కూడిన అభివృద్ధి వంటి అంశాల లో సహకరించుకోవాలని వారు వారి యొక్క సమ్మతి ని వ్యక్తం చేశారు.
భారతదేశం జి20 కి భారతదేశం అధ్యక్షత వహించే కాలం లో చేపట్టబోయే ప్రాధాన్య కార్యక్రమాల ను గురించి స్పెయిన్ ప్రధాని దృష్టి కి ప్రధాన మంత్రి శ్రీ నరేంద్ర మోదీ తీసుకు వచ్చారు. వీటిలో భాగం గా భారతదేశం ‘వసుధైవ కుటుంబకమ్’  అనే సిద్ధాంతం ఆధారం గా ఏకాత్మ భావన ను ప్రోత్సహించడం కోసం కృషి చేస్తున్నట్లు వివరించారు. జి20 కి అధ్యక్ష బాధ్యతల ను స్వీకరించిన భారతదేశం తన హయాం లో అవలంబించే కార్యక్రమాల కు స్పెయిన్ ప్రధాని శ్రీ పెడ్రరో సాంచెజ్ పూర్తి సమర్థన ను వ్యక్త పరచారు.
నేత లు ఉభయులూ క్రమం తప్పక సంప్రదింపులు జరుపుకొంటూ ఉండడానికి అంగీకరించారు.